Karl Ditlev Rygh

Karl Ditlev Rygh (født 7. juni 1839 i Verdal, død 10. mars 1915 i Trondhjem) var en norsk arkeolog, lektor og Høyre-politiker. Han var sønn av Peder Strand Rygh og bror til Evald og Oluf Rygh. 

Karl Ditlev Rygh studerte historie, latin og oldnorsk og senere navnegransking og forhistorisk arkeologi.  Han ble cand. philol. i 1863, og fra 1866 lærer ved Trondheim katedralskole.  I 1866 ble han medlem av Det Kongelige Norske Videnskabers Selskab, og i 1868 ble han valgt inn i direksjonen for trondheimsavdelingen av Foreningen til norske fortidsminnesmerkers bevaring.  

Rygh representerte Trondheim og Levanger som kandidat for partiet  Høire i fire perioder på Stortinget, tre av dem som fast representant:

 1883-85:  1. suppleant for Høyre fra Trondhjem og Levanger.
 1886-88:  2. representant for Høyre fra Trondhjem og Levanger.
 1889-91:  3. representant for Høyre fra Trondhjem og Levanger.
 1892-94:  1. representant for Høyre fra Trondhjem og Levanger.

Etter broren Olufs død sto Karl for utgivelsen av de nordenfjeldske bindene av Norske Gaardnavne.
Karl Ditlev Rygh ble i 1944 portrettert på Det Kongelige Norske Videnskabers Selskabs medalje. 

Referanser

 Litteratur 
 Petersen, Th. (1916): Karl Ditlev Rygh, 7. juni 1839 - 10. marts 1915. Trondhjem. (Inneholder blant annet en fortegnelse over Ryghs skrifter)
 Christiansen, Per R.: Brødrene Rygh. Fra bygdeliv til nasjonsbygging, Trondheim 2020, ISBN 9788283051032

 Eksterne lenker 


  DKNVS
  Partiveven
  gullmedalje.com

Kategori:Norske arkeologer
Kategori:Norske filologer
Kategori:Stortingsrepresentanter fra Høyre
Kategori:Stortingsrepresentanter for Trondheim og Levanger
Kategori:Stortingsrepresentanter 1886–1888
Kategori:Stortingsrepresentanter 1889–1891
Kategori:Stortingsrepresentanter 1892–1894
Kategori:Pedagoger ved Trondheim katedralskole
Kategori:Personer fra Verdal kommune